
REFERAT
Privind participarea Consiliului Local în calitate de susţinător financiar al tipăririi volumului „Istoria a două secole de teatru liric la Timişoara”, organizat de Fundaţia a Treia Europă
Fundaţia A Treia Europă a depus solicitarea nr. SC2006-  021950 / 01.11.2006 privind susţinerea financiară a tipăririi volumului  „Istoria a două secole de teatru liric la Timişoara”,  în cursul lunii decembrie 2006.
Prin acest proiect, Fundaţia A Treia Europă din Timişoară, partener al Consiliului Local în realizarea a numeroase proiecte consacrate patrimoniului cultural al oraşului Timişoara, propune  un nou proiect cultural, suţinerea tipăririi volumului “Istoria a două secole de teatru liric în Timişoara”. Aceasta carte a lui Nicolae Ivan este singura monografie a teatrului timişorean care conţine informaţii despre perioada dinainte de 1918 a acestei instituţii emblematice pentru oraş. Prefaţa volumului este semnată de Ioan Holender, directorul Operei de Stat din Viena.
Propunem, în conformitate cu prevederile art.38 alin 2 litera (b), aliniatul 4 litera (a), aliniatul 6 litera (a) şi art. 46 din legea nr.215/ 2001 privind administraţia publică locală, modificată şi completată, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 3.800 RON, din cap.67.02. „Cultură, recreere şi religie” (67.02.50. Alte servicii în domeniile culturii, recreerii şi religiei).

Detalii referitoare la această manifestare se află în materialul anexat. 
Acest material a fost avizat de către comisia de cultură a Consiliului Local.

